Diari Oficial de la Generalitat Valenciana


Sumari del DOGV 2834, del 25-09-1996 (1996/839313)

RESOLUCIÓ de 8 d'agost de 1996, de la Conselleria d'Indústria i Comerç, per la qual s'autoritza a l'empresa Enagás, SA, per a la realització de les instal·lacions corresponents a l'entroncament de gas natural a les indústries Grefusa, SL i Celulosas y Tissues, SL al terme municipal d'Alzira.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2834

Data del DOGV
:   25-09-1996

Secció del DOGV
:   ALTRES DISPOSICIONS

Número del document
:   1996/839313


Data del document
:   08-08-1996

Organisme emissor
:   Conselleria d'Indústria i Comerç

Tipus de document
:   Resolució

RESOLUCIó de 8 d'agost de 1996, de la Conselleria d'Indústria i Comerç, per la qual s'autoritza a l'empresa Enagás, SA, per a la realització de les instal·lacions corresponents a l'entroncament de gas natural a les indústries Grefusa, SL i Celulosas y Tissues, SL al terme municipal d'Alzira.   
Per Resolució de la Conselleria d'Indústria, Comerç i Turisme d'1 de juny de 1993, s'atorgà a Enagás, SA, la concessió administrativa per a la prestació del servei públic de conducció, subministrament i distribució de gas natural per a usos industrials en diversos termes municipals de la província de València, entre els quals es troba el d'Alzira.  
Enagás, SA sol·licità per mitjà d'un escrit de data 14 de maig de 1996 davant del Servei Territorial d'Indústria i Energia de València, a l'empara de l'article 9.b del Reglament General del Servei Públic de Gasos Combustibles, aprovat pel Decret 2.913/1973, de 26 d'octubre, la corresponent autorització administrativa per al projecte d'instal·lacions per a l'entroncament de gas natural a les indústries Grefusa, SL i Celulosas y Tissues, SL al terme municipal d'Alzira.  
Vista la sol·licitud presentada per Enagás, SA i estudiat el projecte visat pel col·legi oficial d'enginyers corresponent.  
Vist que el projecte se sotmeté a informació pública en el Diari Oficial de la Generalitat Valenciana de 4 de juliol de 1996, en el Butlletí Oficial de la Província de València, de 20 de juny de 1996, i en el diari Las Provincias de 26 de juny de 1996.  
Vist que, durant l'esmentat període d'informació pública del projecte, no s'hi ha presentat cap al·legació.  
Vist que, així mateix, la Llei 10/1987, de 15 de juny; el Decret 2.913/1973, de 26 d'octubre (esmentat); el Decret 1.775/1967, de 22 de juliol; l'Ordre del Ministeri d'Indústria de 18 de novembre de 1974, per la qual s'aprova el Reglament de Xarxes i Entroncaments de Combustibles Gasosos, modificat per les Ordres del Ministeri d'Indústria i Energia de 26 d'octubre de 1983, de 6 de juliol de 1984 i de 9 de març de 1994; la Llei de Règim Jurídic de les Administracions Públiques i del Procediment Administratiu Comú i la resta de disposicions concordants.  
Aquest Servei Territorial resol:  
Autoritzar les instal·lacions sol·licitades per Enagás, SA, segons el projecte presentat que afecta el terme municipal d'Alzira, d'acord amb les condicions següents:  
1. En tot moment, s'haurà de complir el que estableix el Reglament General del Servei Públic de Gasos Combustibles, com també el de normes complementàries, el Reglament de Xarxes i Entroncaments de Combustibles Gasosos, aprovat per l'Ordre del Ministeri d'Indústria de 18 de novembre de 1974 i modificat per les ordres del Ministeri de 26 d'octubre de 1983, de 6 de juliol de 1984 i de 9 de març de 1994, i la Resolució d'1 de juny de 1993 de la Conselleria d'Indústria i Comerç, per la qual s'atorga a Enagás, SA la concessió administrativa per al subministrament de gas natural per a usos industrials en diversos termes municipals de la província de València entre els quals es troba el d'Alzira.  
2. El termini per a la posada en marxa de les instal·lacions que s'autoritzen serà de 12 mesos a partir de la data de l'ocupació real de les finques afectades.  
3. Les instal·lacions que s'autoritzen amb aquesta resolució, hauran de realitzar-se d'acord amb el projecte presentat i la resta de la documentació tècnica presentada, i quedarà especificat en les següents dades bàsiques.  
A) Descripció de les instal·lacions: la canonada serà d'acer segons especificacions API-5L. L'acer serà de grau B i estarà proveïda de revestiment extern i de protecció catòdica. La pressió de disseny serà de 51 bars.  
La canonada té una longitud de 3.244 metres de  4" i 3 metres de  de 2".  
B) El pressupost total de les instal·lacions objecte d'aquesta autorització ascendeix a la quantitat de 95.736.176 pessetes.  
C) Afectacions a finques privades:  
Un. Expropiació forçosa en ple domini dels terrenys sobre els quals s'han de construir els elements d'instal·lació fixos en superfície.  
Dos. Per a les canalitzacions:  
a) Imposició de servitud permanent de pas en una franja de terreny de dos metres d'ample, al llarg del gasoducte, per on anirà enterrada la canonada o canonades que es necessiten per a la conducció del gas, i que s'ajustarà a les següents limitacions:  
1. Prohibició d'efectuar treballs de llaurada o similars a una profunditat superior a 50 centímetres, com també de plantar arbres o arbustos a una distància inferior a dos metres comptats de l'eix de la canonada.   
2. Prohibició de realitzar qualsevol tipus d'obra o d'efectuar qualsevol acte que poguera danyar o alterar el bon funcionament de les instal·lacions, a una distància inferior a cinc metres de l'eix del traçat, a un costat i a l'altre d'aquest. Aquesta distància podrà reduir-se sempre que se sol·licite expressament i es complisquen les condicions que en cada cas fixe l'òrgan competent de l'administració.  
3. Lliure accés del personal i els equips necessaris per a poder mantenir, reparar o renovar les instal·lacions pagant, si s'escau, els danys que s'ocasionen.  
4. Possibilitat d'instal·lar les fites de senyalització o delimitació i els tubs de ventilació, com també de realitzar les obres superficials o subterrànies que calga per a l'execució o funcionament de les instal·lacions.  
b) Ocupació temporal, com a necessitat derivada de l'execució de les obres, de la zona que es reflecteix per a cada finca en els plànols de parcel·les d'expropiació i en la qual es farà desaparéixer qualsevol obstacle.  
4. Per a introduir modificacions que afecten les dades bàsiques a què es refereix la condició tercera, caldrà obtenir l'autorització en aquest servei territorial.  
5. Aquest Servei Territorial, aprovarà també les condicions concretes d'aplicació del projecte i introduirà les modificacions de detall que resulten convenients.  
6. Enagás, SA, una vegada acabades les obres d'instal·lació i efectuats els assajos i les proves oportunes, aportarà un certificat final d'obra, signat pel tècnic superior competent i visat pel col·legi oficial corresponent, on conste que la construcció i el muntatge de les instal·lacions s'ha efectuat d'acord amb la normativa tècnica vigent que hi siga d'aplicació, a més de la documentació corresponent als assajos i proves realitzats.  
7. Aquest servei territorial després de veure la documentació aportada per Enagás, SA, estendrà l'acta de posada en marxa, sense el requisit del qual no podran entrar en funcionament.  
8. Aquest servei territorial es reserva el dret de deixar sense efecte aquesta autorització en el moment en què es demostre l'incompliment de les condicions imposades per la declaració inexacta de les dades subministrades o una altra causa excepcional que ho justifique legalment.  
Aquesta autorització s'atorga sense perjudici, i independentment, de les autoritzacions, llicències o permisos de competència municipal, provincial o unes altres, necessàries per a la realització de les obres de les instal·lacions.  
Contra aquesta resolució, es podrà interposar un recurs ordinari davant del director general d'Indústria i Energia de la Conselleria d'Indústria i Comerç de la Generalitat Valenciana en el termini d'un mes, comptat des de l'endemà de la notificació d'aquesta, d'acord amb el que determina l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 8 d'agost de 1996.- El director territorial: Alejandro Marín Arcas.